**Начално училище “Св. Паисий Хилендарски”**

*🖂 с. Зимница, общ. Мъглиж, обл. Стара Загора 🕾 04354/2319, Е-mail:*[***nuzimni@abv.bg***](mailto:nuzimni@abv.bg)

**ФОРМИ НА ОБУЧЕНИЕ**

**Чл.30**. /1/ Обучението в НУ“Св.П.Хилендарски ”,с.Зимница се осъществява в дневна форма. При необходимост може да се организира индивидуална и самостоятелна и комбинирана форма на обучение.

/2/ Формите на обучение, които се организират в училището се приемат от педагогическия съвет на училището.

* *Дневна форма на обучение*

Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. В дневната форма на обучение се организират и дейностите по целодневна организация на учебния ден, спортните дейности и часът на класа.

* *Индивидуална форма на обучение*

Индивидуалната форма на обучение включва индивидуални учебни часове и текущо оценяване или изпити за определяне на срочна или годишна оценка, определени от държавния образователен стандарт за оценяването на резултатите от обучението на учениците.

* [*Самостоятелна форма на обучение*](http://www.nucginchev.com/%d1%81%d0%b0%d0%bc%d0%be%d1%81%d1%82%d0%be%d1%8f%d1%82%d0%b5%d0%bb%d0%bd%d0%b0-%d1%84%d0%be%d1%80%d0%bc%d0%b0-%d0%bd%d0%b0-%d0%be%d0%b1%d1%83%d1%87%d0%b5%d0%bd%d0%b8%d0%b5/)

Самостоятелната форма на обучение е неприсъствена форма , при която учениците се подготвят самостоятелно и се явяват на изпити по учебни предмети, съгласно училищния учебен план.

**Чл.31.** /1/ Обучението по всички учебни предмети завършва с полагане на изпит пред комисия, определена със заповед на директора на училището. Учениците в самостоятелна форма се явяват на изпити на редовна сесия от м. януари до м. февруари, на първа сесия – през м. март и м. април и м. май – на втора сесия. Учениците могат да преминат в следващия клас само ако успешно са положили всички изпити за предходния клас през съответната учебна година. По изключение, когато здравословни/или други причини налагат явяване на ученика извън определените сесии, той подава мотивирано искане до директора на училището. Със заповед на директора се определят дати за явяване на изпита.

/2/ Ученик, който е започнал обучението си в дневна форма на обучение и премине в самостоятелна форма, продължава обучението си по учебния план, по който е започнал.

/3/ Училището разработва индивидуален учебен план за:

- ученици в индивидуална форма на обучение;

- ученици със СОП, които се обучават в дневна или комбинирана форма на обучение;

- ученици с изявени дарби, които се обучават в комбинирана форма.

**Чл. 32.** /1/ Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.

Учениците, които се обучават в самостоятелна форма по желание на родителите и не постигат необходимите компетентности в съответния клас, продължават обучението си в друга форма на обучение, препоръчана от екипа за подкрепа за личностно развитие.

**Формите на обучение са приети от Педагогическия съвет на проведено заседание Протокол №11/ 09.09.2021г./съгласно чл. 263, ал. 1, т. 4 от Закона за предучилищното и училищното образование/и са заложени в Правилника за устройството и дейността на училището**